પાછી ગામમાં પોલીસ આવી. નિવેદનો લેવાયાં. ટપુ ઘેલા વાડીએથી ઘરે પાછા રહેવા આવતાં રહ્યા. વિઠ્ઠલનાં ઉડતા ઉડતા સમાચાર આવતા ગયા કે એ અમદાવાદ છે,કોઈક કહેતું કે સુરત છે, હજુ દારૂનો ધંધો જ કરે છે. ક્યારેક વળી સમાચાર આવે કે મોટી ગાડી લીધી છે, રાજકારણી હારે ભાગ રાખ્યો છે, જનકરાયે મોટી છોકરી અને વચેટ દીકરને પરણાવી દીધા . પેલા 40000 ની યાદ આવતી પણ પાછા મન મનાવતા કે ઓલ્યા ભવના લેણાં હશે બીજું શું… એક વખત એણે વિઠ્ઠલનાં બાપ પાસે ઉઘરાણી કરેલ પણ બદલામાં એને ગાળો મળી..ટપુઆતાએ જનકરાયને ખખડાવ્યા કે હવે ખબર પડી કે તુ એનો ભાગીદાર હતો.. જનકરાય તો આભા જ બની ગયાં!!